ત્યાર બાદ હાર્દિક પટેલે પણ શ્રેણીબદ્ધ ટ્વીટ કરી પોતાનો મત રજૂ કર્યો હતો. સૌ પ્રથમ તો તેમણે અલ્પેશ ઠાકોરને કોંગ્રેસમાં જોડાવા બદલ બેસ્ટ ઓફ લક કહ્યું હતું. તે પછી હાર્દિક પટેલે ટ્વીટ કરતાં લખ્યું હતું કે, કાનખજૂરાનો પગ તૂટ્યા બાદ પણ તે દોડતો જ રહેશે. મારી સાથે જનતા છે. જનતાનો સાથ છે ત્યાં સુધી હું લડતો રહીશ. ત્યાર બાદ રવિવારે સવારે અન્ય એક ટ્વીટમાં હાર્દિક પટેલે કહ્યું હતું કે, આજથી સતત 10 દિવસ સુધી 6 જિલ્લાઓમાં મારી આરક્ષણ અને ખેડૂતોના મુદ્દે જનસભા છે. જો હું ખોટો હોઇશ તો જનતા નહીં આવે અને સાચો હોઇશ તો આવશે.